b'\n_START_ARTICLE_\nMalvazija\n_START_SECTION_\nZgodovina\n_START_PARAGRAPH_\nV velikem obsegu malvazij zavzema istrska prvo mesto, ampak ne sodi med najbolj uspevajo\xc4\x8de. Korenine tega vina pa naj bi vsaj po ohranjenih gradivih izhajale iz Peleponeza. To podro\xc4\x8dje je bilo kot nala\xc5\xa1\xc4\x8d narejeno za to sorto vina. Sicer so kasneje Bene\xc4\x8dani to trto raz\xc5\xa1irili \xc5\xa1e po vsem Sredozemlju, celo na Kanarske otoke. V Istri se je prvi\xc4\x8d pojavila okrog 14. stoletja. Obmo\xc4\x8dja te vrste so segala od Rovinja do Tr\xc5\xbea\xc5\xa1kega zaliva, pa vse do furlanskih dolin. V Koprskem primorju pa se je razprostirala v \xc5\xbee znanih legah, in sicer: Debeli Rti\xc4\x8d, \xc5\xa0kocjan, Kortina ter Labor.\n_START_SECTION_\nTla\n_START_PARAGRAPH_\nTej vrsti najbolj odgovarjajo skeletna tla v fli\xc5\xa1nem gri\xc4\x8devju. Prav to povr\xc5\xa1je da tiste poglavitne zna\xc4\x8dilnosti temu vinu.\n_START_SECTION_\nTrta\n_START_PARAGRAPH_\nList ni zaobljen, ampak ima zna\xc4\x8dilno tridelno obliko, ki se na koncu kon\xc4\x8da s pecljem v obliki \xc4\x8drke \xe2\x80\x9cu\xe2\x80\x9d. Barva srednje velikega lista ni izrazito zelena, a njegovi zobje so zelo ostri ter nepravilni. Mladika je izredno mo\xc4\x8dna oz. odporna in ima sto\xc5\xbe\xc4\x8dast presek, prav tako popki so sto\xc5\xbe\xc4\x8dasti in svetlo-kostanjeve barve. Trta je robustna in zato tudi odporna proti \xc5\xa1tevilnim boleznim. \xc5\xa0tevilni priporo\xc4\x8dajo, da so v ravninskih delih trte narazen, v gri\xc4\x8devnatih pa \xc4\x8dim bolj skupaj.\n_START_SECTION_\nGrozd\n_START_PARAGRAPH_\nGrozd je malo zaobljen in izrazite valjaste oblike. Je ve\xc4\x8dje velikosti (15\xe2\x80\x9320\xc2\xa0cm). Jagoda je svetlo rumene barve, v \xc4\x8dasu dozoritve pa njeni odtenki postanejo zlati. Njen pecelj ni praviloma dolg in se pravilno odtrga. Meso je kiselkasto sladko ali celo nevtralno. Jagoda vsebuje najve\xc4\x8d 3 pe\xc5\xa1ke.\n_START_SECTION_\nVino\n_START_PARAGRAPH_\nVino je znano po svoji kislosti, ki je diskretna, kar se odra\xc5\xbea za malvazijo zna\xc4\x8dilni cvetici, ki nastane ob primernem alkoholnem vrenju. Vino je svetlo rumenkaste barve tudi zlate, \xc4\x8de so se trte nahajale v neposredni bli\xc5\xbeini morja. Tako nastane zna\xc4\x8dilni mediteranski okus, ki ga pri\xc4\x8dara le prava lega ter shranjevanje vina v lesenih posodah. Okus vina je kot nala\xc5\xa1\xc4\x8d narejen za pitje ob \xc5\xa1tevilnih jedeh, npr. ob mine\xc5\xa1trah, testeninah ter \xc5\xa1tevilnih ribjih jedeh. Uporablja se ga tudi kot aperitiv. Priporo\xc4\x8dljivo ga je postre\xc4\x8di ohlajenega na 10\xc2\xa0\xc2\xb0C.'